ตลาดหุ้นเอเชียปรับตัวลดลงเช้านี้ หลังตลาดหุ้นญี่ปุ่นร่วง
ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยลบจากการร่วงลงของตลาดหุ้นญี่ปุ่น ขณะที่นักลงทุนจับตาดูข้อมูลเศรษฐกิจจีนในวันพุธนี้ ได้แก่ ดัชนีราคาผู้บริโภค (CPI) เดือนก.ย. และ ดัชนีราคาผู้ผลิต (PPI) เดือนก.ย.
13 ต.ค. 2558

สำนักข่าวอินโฟเควสท์รายงาน ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยลบจากการร่วงลงของตลาดหุ้นญี่ปุ่น ขณะที่นักลงทุนจับตาดูข้อมูลเศรษฐกิจจีนในวันพุธนี้ ได้แก่ ดัชนีราคาผู้บริโภค (CPI) เดือนก.ย. และ ดัชนีราคาผู้ผลิต (PPI) เดือนก.ย.
ดัชนี MSCI Asia Pacific ลดลง 0.3% แตะ 133.76 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,335.15 จุด ลดลง 103.52 จุด, ดัชนี SSE Composite ตลาดหุ้นจีนเปิดวันนี้ที่ 3,262.16 จุด ลดลง 25.50 จุด, ดัชนี HSI ตลาดหุ้นฮ่องกงเปิดวันนี้ที่ 22,677.60 จุด ลดลง 53.33 จุด, ดัชนี TAIEX ตลาดหุ้นไต้หวันเปิดวันนี้ที่ 8,571.57 จุด ลดลง 2.15 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,021.20 จุด ลดลง 0.43 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,021.86 จุด ลดลง 10.25 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,710.50 จุด เพิ่มขึ้น 0.64 จุด